
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	07.09.2026.
	
	Nr. RD-26-357-ir


	Par satiksmi starptautiskās konferences
“Rīgas konference 2026” laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.8., 3.2. apakšpunktu un 9. punktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, sakarā ar starptautiskās konferences “Rīgas 
konference 2026” norisi Rīgā 10.09.2026. un 11.09.2026. un ņemot vērā Latvijas Transatlantiskās organizācijas 26.08.2026. vēstuli Nr. 26/08/2026-N-11:

1. Noteikt, ka:

1.1. no 10.09.2026. plkst. 7.00 līdz 11.09.2026. plkst. 19.00 tiks aizliegta transportlīdzekļu (izņemot operatīvo transportu, transportlīdzekļus ar speciālām caurlaidēm, kuras izsniegusi Latvijas Transatlantiskā organizācija (caurlaide pielikumā), un diplomātiskos transportlīdzekļus) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. Pils laukumā;

1.1.2. Pils ielā, posmā no Poļu gātes līdz Pils laukumam;

1.1.3. Mazajā Pils ielā, posmā no Daugavas gātes līdz Arsenāla ielai;

1.2. 10.09.2026. no plkst. 13.00 līdz plkst. 22.00 un 11.09.2026. no plkst. 8.00 līdz plkst. 18.30 nepieciešamības gadījumā tiks ierobežota vai īslaicīgi slēgta transportlīdzekļu (izņemot operatīvo transportu, transportlīdzekļus ar speciālām caurlaidēm, kuras izsniegusi Latvijas Transatlantiskā organizācija (caurlaide pielikumā), un diplomātiskos transportlīdzekļus) un gājēju satiksme:

1.2.1. Poļu gātes un Pils ielas krustojumā;

1.2.2. Daugavas gātes un Pils ielas krustojumā;
1.2.3. Daugavas gātē;

1.3. sabiedriskā transporta un gājēju satiksme pie delegāciju pārstāvju apmeklējamiem objektiem tiks regulēta atbilstoši nepieciešamībai.

2. Par pasākumu norisi atbilstoši savai kompetencei ir atbildīgs Latvijas Transatlantiskās organizācijas rīkotās starptautiskās konferences “Rīgas konference 2026” loģistikas un drošības koordinators Markuss Kozlinskis (tālrunis 26826666; e-pasts: Markuss.Kozlinskis@lato.lv).

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

3.1. aizliegt transportlīdzekļu (izņemot operatīvo transportu, transportlīdzekļus ar speciālām caurlaidēm, kuras izsniegusi Latvijas Transatlantiskā organizācija (caurlaide pielikumā), un diplomātiskos transportlīdzekļus) apstāšanos un stāvēšanu 1.1. apakšpunktā minētajās vietās norādītajā laikā, kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļautu vietu;

3.2. uzraudzīt sabiedrisko kārtību pasākumu norises vietās norādītajā laikā.

4. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

4.1. ierobežos vai nepieciešamības gadījumā slēgs transportlīdzekļu (izņemot operatīvo transportu, transportlīdzekļus ar speciālām caurlaidēm, kuras izsniegusi Latvijas Transatlantiskā organizācija (caurlaide pielikumā), un diplomātiskos transportlīdzekļus) un gājēju satiksmi 1.2. apakšpunktā minētajās vietās norādītajā laikā;

4.2. nodrošinās starptautiskās konferences “Rīgas konference 2026” delegāciju pārstāvju autotransporta kolonnu piebraukšanu pie apmeklējamiem objektiem, kā arī nepieciešamības gadījumā ierobežos vai slēgs transportlīdzekļu satiksmi trīs minūtes pirms ārvalstu delegācijas transportlīdzekļu kolonnas braukšanas sākuma noteiktajā maršruta posmā un nodrošinās ceļu satiksmes drošību un sabiedrisko kārtību pasākumu norises vietās norādītajā laikā.

5. Ņemt vērā, ka starptautiskās konferences “Rīgas konference 2026” organizatore – Latvijas Transatlantiskā organizācija – veiks norēķinus ar:

5.1. sabiedrību ar ierobežotu atbildību “Rīgas luksofors” par 7. punktā minētajiem pakalpojumiem;

5.2. sabiedrību ar ierobežotu atbildību “A.K.7” par 6. punktā minētajiem pakalpojumiem.

6. Sabiedrībai ar ierobežotu atbildību “A.K.7” nodrošināt autoevakuatorus 1.1. apakšpunktā minētajās vietās norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

7. Sabiedrībai ar ierobežotu atbildību “Rīgas luksofors” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmām un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

8. Rīgas pašvaldības sabiedrībai ar ierobežotu atbildību “Rīgas satiksme” slēgt savā pārvaldījumā esošās maksas autostāvvietas 1.1. apakšpunktā minētajās vietās norādītajā laikā.

9. Rīgas valstspilsētas pašvaldības Centrālās administrācijas Komunikācijas pārvaldei:

9.1. nodrošināt informācijas par satiksmi starptautiskās konferences “Rīgas konference 2026” laikā publiskošanu Rīgas valstspilsētas pašvaldības komunikācijas kanālos;

9.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

